မႁႃႇသမယသုတ်ႈ

ၵႂၢမ်းၵၼ်ႇတေႃး (ဢုယျေႃꩡၼ်)
သတေႁိ ပၺ်ၸပတ်တေႁိ၊ ၶီꧣႃသဝေႁိ ၵေဝလံ။
ꧤိၵ်ၶူႁိ ꧤူပဝံသေႁိ၊ သတ်ထႃ ꩡိၼေႃ ပရိဝုတေႃ။

သၵ်ၵေ ၵပိလဝတ်ထုသမိံ ၊ ꧡႃယႃရမ်မေ မႁႃဝၼေ။
သမၼ်တတေႃ သႁသ်သေႁိ၊ ၸၵ်ၵဝႃꩮေ ၻလႁိ။

ဢႃၷမ်မ သၼ်ၼိသိၼ်ၼၼံ၊ ၻေဝႃၼံ ယ’မၻေသယိ။
ဢႃယုၻီꧠၵရံ သၿ်ၿ-သမ်ပတ်တိသႃၻၵံ ဝရံ။

သုၻ်ꩪႃဝႃသပ်ပꧤူတီႁိ၊ ၻေဝေႁိ ပꩦိၼၼ်ၻိတံ။
သၿ်ၿရေႃၷꧤယုၷ်ꧠႃတံ၊ သမယံ တံ ꧤꧣႃမ ႁေ။

ၵႂၢမ်းၼမ်း (နိၻႃၼ)
၁။ ဢေဝံ မေ သုတံ ဢေၵံ သမယံ ꧤၷဝႃ သၵ်ၵေသု ဝိႁရတိ ၵပလဝတ်ထုသမိံ မႁႃဝၼေ မႁတႃ ꧤိၵ်ၶုသံꧠေၼ သၻ်ꩪိံ
ပၺ်ၸမတ်တေႁိ ꧤိၵ်ၶုသတေႁိ သၿ်ၿေႁေဝ ဢရႁၼ်တေႁိ၊ ၻသႁိ ၸ လေႃၵꩪႃတူႁိ ၻေဝတႃ
ယေꧤုယျေၼ သၼ်ၼိပတိတႃ ႁေၢၼ်တိ ꧤၷဝၼ်တံ ၻသ်သၼႃယ ꧤိၵ်ၶုသံꧠၺ်ၸ။

ဢထ ၶေႃ ၸတုၼ်ၼံ သုၻ်ꩪႃဝႃသၵႃယိၵႃၼံ ၻေဝတႃၼံ ဢေတၻႁေႃသိ
“ဢယံ ၶေႃ ꧤၷဝႃ သၵ်ၵေသု ဝိႁရတိ ၵပိလဝတ်ထုသမိံ မႁႃဝၼေ မႁတႃ ꧤိၵ်ၶုသံꧠေၼ သၻ်ꩪိံ ပၺ်ၸမတ်တေႁိ ꧤိၵ်ၶုသတေႁိ သၿ်ၿေႁေဝ ဢရႁၼ်တေႁိ၊ ၻသႁိ ၸ လေႃၵꩪႃတူႁိ ၻေဝတႃ ယေꧤုယျေၼ သၼ်ၼိပတိတႃ ႁေၢၼ်တိ ꧤၷဝၼ်တံ ၻသ်သၼႃယ ꧤိၵ်ၶုသံꧠၺ်ၸ၊ 
ယံၼူၼ မယမ်ပိ ယေၼ ꧤၷဝႃ၊ တေၼုပသင်ၵမေယျႃမ၊ ဢုပသင်မိတွႃ ꧤၷဝတေႃ သၼ်တိၵေ ပၸ်ၸေၵံ ၷႃထံ ꧤႃထံ ꧤႃသေယျႃမႃ” တိ။

ဢထ ၶေႃ တႃ ၻေဝတႃ သေယျတႃပိ ၼႃမ ၿလဝႃ ပုရိသေႃ သမိၺ်ꩡိတံ ဝႃ ၿႃႁံ ပသႃရေယျ၊ ပသႃရိတံ ဝႃ ꧤႃႁံ သမိၺ်ꩡေယျ၊ ဢေဝမေဝ သုၻ်ꩪႃဝႃသေသု ၻေဝေသု
ဢၼ်တရႁိတႃ ꧤၷဝတေႃ ပုရတေႃ ပႃတုရႁေသုံ။
ဢထ ၶေႃ တႃ ၻေဝတႃ ꧤၷဝၼ်တံ ဢꧤိဝႃၻေတွႃ ဢေၵမၼ်တံ ဢꩦ်ꩧံသု။
ဢေမၼ်တံ ꩧိတႃ ၶေႃ ဢေၵႃ ၻေဝတႃ ꧤၷဝတေႃ သၼ်တိၵေ ဢိမံ ၷႃထံ ဢꧤႃသိ-
မႁႃသမယေႃ ပဝၼသမိံ ၊ ၻေဝၵႃယႃ သမႃၷတႃ။
ဢႃၷတ’မံ ဢိမံ ꩪမ်မသမယံ၊ ၻၵ်ၶိတႃယေ ဢပရႃꩡိတသံꧠ’ၼ်တိ။

၂။ ဢထ ၶေႃ ဢပရႃ ၻေဝတႃ ꧤၷဝတေႃ သၼ်တိၵေ ဢိမံ ၷႃထံ ဢꧤႃသိ -
“တတြ ꧤိၵ်ၶဝေႃ သမႃၻႁံသု၊ ၸိတ်တ ‘မတ်တၼေႃ ဢုꩡုၵံ ဢၵံသု။
သႃရထီဝ ၼေတ်တႃၼိ ၷႁေတွႃ၊ ဢိၼ်ၻရိယႃၼိ ရၵ်ၶၼ်တိ ပꧣ်ꩨိတႃ”တိ။

၃။ ဢထ ၶေႃ ဢပရႃ ၻေဝတႃ ꧤၷဝတေႃ သၼ်တိၵေ ဢိမံ ၷႃထံ ဢꧤႃသိ -
“ꧡေတွႃ ၶီလံ ꧡေတွႃ ပလိꧠံ၊ ဢိၼ်ၻၶီလံ ဢူႁၸ်ၸ မၼေꩡႃ။
တေ ၸရၼ်တိ သုၻ်ꩪႃ ဝိမလႃ၊ ၸၵ်ၶုမတႃ သုၻၼ်တႃ သုသုၼႃၷႃ”တိ။

၄။ ဢထ ၶေႃ ဢပရႃ ၻေဝတႃ ꧤၷဝတေႃ သၼ်တိၵေ ဢိမံ ၷႃထံ ဢꧤႃသိ -
“ယေ ၵေႁိ ၿုၻ်ꩪံ သရꧣံ ၷတႃသေ၊ ၼ တေ ၷမိသ်သၼ်တိ ဢပႃယꧤူမိံ။
ပႁႃယ မႃၼုသံ ၻေႁံ၊ ၻေဝၵႃယံ ပရိပူရေသ်သၼ်တီ”တိ။

ၻေဝတႃသၼ်ၼိပႃတ
၅။ ဢထ ၶေႃ ꧤၷဝႃ ꧤိၵ်ၶူ ဢႃမၼ်တေသိ “ယေꧤုယ်ယေၼ ꧤိၵ်ၶဝေ ၻသသု လေႃၵꩪႃတူသု
ၻေဝတႃ သၼ်ၼိပတိတႃ ႁေၢၼ်တိ တထႃၷတံ ၻသ်သၼႃယ ꧤိၵ်ၶုသံꧠၺ်ၸ။ 
ယေပိ တေ ꧤိၵ်ၶဝေ ဢႁေသုံ ဢတီတမၻ်ꩪႃၼံ ဢရႁၼ်တေႃ သမ်မႃသမ်ၿုၻ်ꩪႃ၊ 
တေသမ်ပိ ꧤၷဝၼ်တႃၼံ ဢေတံပရမႃယေဝ ၻေဝတႃ သၼ်ၼိပတိတႃ ဢႁေသုံ သေယျထႃပိ မယ်ႁံ ဢေတရႁိ။
ယေပိ တေ ꧤိၵ်ၶဝေ ꧤဝိသ်သၼ်တိ ဢၼႃၷတမၻ်ꩪႃၼံ ဢရႁၼ်တေႃ သမ်မသမ်ၿုၻ်ꩪေႃ၊ 
တေသမ်ပိ ꧤၷဝၼ်တႃၼံ ဢေတံပရမႃယေဝ ၻေဝတႃ သၼ်ၼိပတိတႃ ꧤဝိသ်သၼ်တိ၊ သေယျထႃပိ မယ်ႁံ ဢေတရႁိ။
ဢႃၸိၵ်ၶိသ်သမိ ꧤိၵ်ၶဝေ ၻေဝၵႃယႃၼံ ၼႃမႃၼိ၊
ၵိတ်တယိသ်သႃမိ ꧤိၵ်ၶဝေ ၻေဝၵႃယႃၼံ ၼႃမႃၼိ၊
ၻေသေသ်သႃမိ ꧤိၵ်ၶဝေ ၻေဝၵႃယႃၼံ ၼႃမႃၼိ၊
တံ သုꧣႃထ သႃꩪုၵံ မၼသိ ၵရေႃထ ꧤႃသိသ်သႃမီ”တိ။
“ဢေဝံ ꧤၼ်တေ”တိ ၶေႃ တေ ꧤိၵ်ၶူ ꧤၷဝတေႃ ပၸ်ၸသ်သေႃသုံ။

ꧤူမꩦ်ꩧၻေဝတႃၵꧣ်ꩨ

၆။ ꧤၷဝႃ ဢေတၻဝေႃၸ-
သိလေႃၵ’ မၼုၵသ်သႃမိ၊ ယတ်ထ ꧤုမ်မႃ တၻသ်သိတႃ။
ယေ ဝိတႃ ၷိရိၷၿ်ꧤရံ၊ ပႁိတတ်တႃ သမႃႁိတႃ။
ပုထူသီႁႃဝ သလ်လီၼႃ၊ လေႃမႁံသႃꧤိသမ်ꧤုၼေႃ။
ဢေႃၻႃတမၼသႃ သုၻ်ꩪႃ၊ ဝိပ်ပသၼ်ၼ မၼႃဝိလႃ။

၇။ ꧤိယေႃ ပၺ်ၸသတေ ၺတွႃ၊ ဝၼေ ၵႃပိလဝတ်ထဝေ။
တတေႃ ဢႃမၼ်တယီ သတ်ထႃ၊ သႃဝၵေ သႃသၼေ ရတေ။
ၻေဝၵႃယႃ ဢꧤိၵ်ၵၼ်တႃ၊ တေဝိꩡႃၼႃထ ꧤိၵ်ၶဝေႃ။
တေ ၸ ဢႃတပ်ပ’မၵရုံ၊ သုတွႃ ၿုၻ်ꩪသ်သ သႃသၼံ။

၈။ တေသံ ပႃတုရႁု ၺႃꧣံ၊ ဢမၼုသ်သႃၼၻသ်သၼံ။
ဢပ်ပေၵေ သတ’မၻ်ၻၵ်ၶုံ၊ သႁသ်သံ ဢထ သတ်တရိံ။
သတံ ဢေၵေ သႁသ်သႃၼံ၊ ဢမၼုသ်သႃၼ’ မၻ်ၻသုံ။
ဢပ်ပေၵေ’ၼၼ်တ’မၻ်ၻၵ်ၶုံ၊ ၻိသႃ သၿ်ၿႃ ၽုꩦႃ ဢႁုံ။

၉။ တၺ်ၸ သၿ်ၿံ ဢꧤိၺ်ၺႃယ၊ ဝဝတ်ထိတွႃၼ ၸၵ်ၶုမႃ။
တတေႃ ဢမၼ်တယီ သတ်ထႃ၊ သႃဝၵေ သႃသၼေ ရတေ။
ၻေဝၵႃယႃ ဢꧤိၵ်ၵၼ်တႃ၊ တေ ဝိꩡႃၼႃထ ꧤိၵ်ၶဝေႃ။ 
ယေ ဝေႃ’ ႁံ ၵိတ်တယိသ်သႃမိ၊ ဝိရႃႁိ ဢၼုပုၿ်ၿသေႃ။

၁၀။ သတ်တသႁသ်သႃ တေ ယၵ်ၶႃ၊ ꧤုမ်မႃ ၵႃပိလဝတ်ထဝႃ။
ဢိၻ်ꩪိမၼ်တေႃ ꩡုတိမၼ်တေႃ၊ ဝꧣ်ꧣဝၼ်တေႃ ယသသ်သိၼေႃ။
မေႃၻမႃၼႃ ဢꧤိၵ်ၵႃမုံ၊ ꧤိၵ်ၶူၼံ သမိတိံ ဝၼံ။

၁၁။ ꧡသႁသ်သႃ ႁေမတႃ၊ ယၵ်ၶႃ ၼႃၼတ်တဝꧣ်ꧣိၼေႃ။ 
ဢိၻ်ꩪိမၼ်တေႃ ꩡုတိမၼ်တေႃ၊ ဝꧣ်ꧣဝၼ်တေႃ ယသသ်သိၼေႃ။
မေႃၻမႃၼႃ ဢꧤိၵ်ၵႃမုံ၊ ꧤိၵ်ၶူၼံ သမိတိံ ဝၼံ။

၁၂။ သႃတႃၷိရႃ တိသႁသ်သႃ၊ ယၵ်ၶႃ ၼႃၼတ်တဝꧣ်ꧣိၼေႃ။ 
ဢိၻ်ꩪိမၼ်တေႃ ꩡုတိမၼ်တေႃ၊ ဝꧣ်ꧣဝၼ်တေႃ ယသသ်သိၼေႃ။
မေႃၻမႃၼႃ ဢꧤိၵ်ၵႃမုံ၊ ꧤိၵ်ၶူၼံ သမိတိံ ဝၼံ။

၁၃။ ဢိၸ်ၸေတေ သေႃꩮသ သႁသ်သႃ၊ ယၵ်ၶႃ ၼႃၼတ်တဝꧣ်ꧣိၼေႃ။ 
ဢိၻ်ꩪိမၼ်တေႃ ꩡုတိမၼ်တေႃ၊ ဝꧣ်ꧣဝၼ်တေႃ ယသသ်သိၼေႃ။
မေႃၻမႃၼႃ ဢꧤိၵ်ၵႃမုံ၊ ꧤိၵ်ၶူၼံ သမိတိံ ဝၼံ။

၁၄။ ဝေသ်သႃ မိတ်တႃ ပၺ်ၸသတႃ၊ ယၵ်ၶႃ ၼႃၼတ်တဝꧣ်ꧣိၼေႃ။ 
ဢိၻ်ꩪိမၼ်တေႃ ꩡုတိမၼ်တေႃ၊ ဝꧣ်ꧣဝၼ်တေႃ ယသသ်သိၼေႃ။
မေႃၻမႃၼႃ ဢꧤိၵ်ၵႃမုံ၊ ꧤိၵ်ၶူၼံ သမိတိံ ဝၼံ။

၁၅။ ၵုမ်ꧤီရေႃ ရႃꩡၷႁိၵေႃ၊ ဝေပုလ်လ’သ်သ ၼိဝေသၼံ။
ꧤိယ်ယေႃ ၼံ သတသႁသ်သံ၊ ယၵ်ၶႃၼံ ပယိရုပႃသတိ။
ၵုမ်ꧤီရေႃ ရႃꩡၷႁိၵေႃ၊ သေႃပႃၷႃ သမိတိံ ဝၼံ။

၁၆။ ပုရိမၺ်ၸ ၻိသံ ရႃꩡႃ၊ ၻတရꩦ်ꩧေႃ ပသႃသတိ။
ၷၼ်ꩪႃၿ်ၿႃၼံ ဢꩪိပတိ၊ မႁႃရႃꩡႃ ယသသ်သိသေႃ။
ပုတ်တႃပိ တသ်သ ၿႁဝေႃ၊ ဢိၼ်ၻၼႃမႃ မႁၿ်ၿလႃ။
ဢိၻ်ꩪိမၼ်တေႃ ꩡုတိမၼ်တေႃ၊ ဝꧣ်ꧣဝၼ်တေႃ ယသသ်သိၼေႃ။
မေႃၻမႃၼႃ ဢꧤိၵ်ၵႃမုံ၊ ꧤိၵ်ၶူၼံ သမိတိံ ဝၼံ။

၁၇။ ၻၵ်ၶိꧣၺ်ၸ ၻိသံ ရႃꩡႃ၊ ဝိရူꩮ်ႁေႃ တံ ပသႃသတိ။
ၵုမ်ꧤꧣ်ꩨႃၼံ ဢꩪိပတိ၊ မႁႃရႃꩡႃ ယသသ်သိသေႃ။
ပုတ်တႃပိ တသ်သ ၿႁဝေႃ၊ ဢိၼ်ၻၼႃမႃ မႁၿ်ၿလႃ။
ဢိၻ်ꩪိမၼ်တေႃ ꩡုတိမၼ်တေႃ၊ ဝꧣ်ꧣဝၼ်တေႃ ယသသ်သိၼေႃ။
မေႃၻမႃၼႃ ဢꧤိၵ်ၵႃမုံ၊ ꧤိၵ်ၶူၼံ သမိတိံ ဝၼံ။

၁၈။ ပၸ်ꧡိမၺ်ၸ ၻိသံ ရႃꩡႃ၊ ဝိရူပၵ်ၶေႃ ပသႃသတိ။
ၼႃၷႃၼၺ်ၸ ဢꩪိပတိ၊ မႁႃရႃꩡႃ ယသသ်သိသေႃ။
ပုတ်တႃပိ တသ်သ ၿႁဝေႃ၊ ဢိၼ်ၻၼႃမႃ မႁၿ်ၿလႃ။
ဢိၻ်ꩪိမၼ်တေႃ ꩡုတိမၼ်တေႃ၊ ဝꧣ်ꧣဝၼ်တေႃ ယသသ်သိၼေႃ။
မေႃၻမႃၼႃ ဢꧤိၵ်ၵႃမုံ၊ ꧤိၵ်ၶူၼံ သမိတိံ ဝၼံ။

၁၉။ ဢုတ်တရၺ်ၸ ၻိသံ ရႃꩡႃ၊ ၵုဝေရေႃ တံ ပသႃသတိ။
ယၵ်ၶႃၼၺ်ၸ ဢꩪိပတိ၊ မႁႃရႃꩡႃ ယသသ်သိသေႃ။
ပုတ်တႃပိ တသ်သ ၿႁဝေႃ၊ ဢိၼ်ၻၼႃမႃ မႁၿ်ၿလႃ။
ဢိၻ်ꩪိမၼ်တေႃ ꩡုတိမၼ်တေႃ၊ ဝꧣ်ꧣဝၼ်တေႃ ယသသ်သိၼေႃ။
မေႃၻမႃၼႃ ဢꧤိၵ်ၵႃမုံ၊ ꧤိၵ်ၶူၼံ သမိတိံ ဝၼံ။

၂၀။ ပုရိမံ ၻိသံ ၻတရꩦ်ꩧေႃ၊ ၻၵ်ၶိꧣေၼ ဝိရူꩮ်ႁၵေႃ။
ပၸ်ꧡိမေၼ ဝိရူပၵ်ၶေႃ၊ ၵုဝေရေႃ ဢုတ်တရံ ၻိသံ။

၂၁။ ၸတ်တႃရေႃ တေ မႁႃရႃꩡႃ၊ သမၼ်တႃ ၸတုရေႃ ၻိသႃ။
ၻၻ်ၻလ်လမႃၼႃ ဢꩦ်ꩧံသု၊ ဝၼေ ၵႃပိလဝတ်ထဝေ။

၂၂။ တေသံ မႃယႃဝိၼေႃ ၻႃသႃ၊ ဢႃၷုံ ဝၺ်ၸၼိၵႃ သꩧႃ။
မႃယႃ ၵုꩦေꧣ်ꩨု ဝိꩦေꧣ်ꩨု၊ ဝိꩦုၸ်ၸ ဝိꩦုꩦေႃ သႁ။
ၸၼ်ၻၼေႃ ၵႃမသေꩦ်ꩧေႃ ၸ၊ ၵိၼ်ၼိꧠꧣ်ꩨု ၼိꧠꧣ်ꩨု ၸ။
ပၼႃၻေႃ ဢေႃပမၺ်ၺေႃ ၸ၊ ၻေဝသူတေႃ ၸ မႃတလိ။

၂၃။ ၸိတ်တသေၼေႃ ၸ ၷၼ်ꩪၿ်ၿေႃ၊ ၼꩮေႃရႃꩡႃ ꩡၼေသꧤေႃ။
ဢႃၷႃ ပၺ်ၸသိၶေႃ ၸေဝ၊ တိမ်ၿရူ သူရိယဝၸ်ꧡသႃ။
ဢေတေ ၸၺ်ၺေ ၸ ရႃꩡႃၼေႃ၊ ၷၼ်ꩪၿ်ၿႃ သႁ ရႃꩡုꧤိ။
မေႃၻမႃၼႃ ဢꧤိၵ်ၵႃမုံ၊ ꧤိၵ်ၶူၼံ သမိတိံ ဝၼံ။

ၼႃၷၵꧣ်ꩨ
၂၄။ ဢထႃၷုံ ၼႃၷသႃ ၼႃၷႃ၊ ဝေသႃလႃ သႁ တꩡ်ꧡၵႃ။
ၵမ်ၿလသ်သတရႃ ဢႃၷုံ၊ ပႃယႃၷႃ သႁ ၺႃတိꧤိ။
ယႃမုၼႃ ꩪတရꩦ်ꩧႃ ၸ၊ ဢႃၷုံ “ၼႃၷႃ” ယသသ်သိၼေႃ။
ဢေရႃဝꧣေႃ မႁႃၼႃၷေႃ၊ သေႃပႃၷႃ သမိတိံ ဝၼံ။

၂၅။ ယေ ၼႃၷရႃꩡေ သႁသႃ ႁရၼ်တိ၊ ၻိၿ်ၿႃ ၻိꩡႃ ပၵ်ၶိ ဝိသုၻ်ꩪၸၵ်ၶူ။
ဝေႁႃယသႃ တေ ဝၼ’ မꩡ်ꧢပတ်တႃ၊ ၸိတရႃ သုပꧣ်ꧣႃ ဢိတိ တေသ ၼႃမံ။
၂၆။ ဢꧤယံ တၻႃ ၼႃၷရႃꩡႃၼ’ မႃသိ၊ သုပꧣ်ꧣတေႃ ၶေမ’ မၵႃသိ ၿုၻ်ꩪေႃ။
သꧣ်ႁႃႁိ ဝႃၸႃႁိ ဢုပဝ်ႁယၼ်တႃ၊ ၼႃၷႃ သုပꧣ်ꧣႃ သရꧣမၵံသု ၿုၻ်ꩪံ။

ဢသုရႃၻေဝတႃၵꧣ်ꩨ
၂၇။ ꩡိတႃ ဝꩡိရႁတ်ထေၼ၊ သမုၻ်ၻံ ဢသုရႃသိတႃ။
ꧤႃတရေႃ ဝႃသဝသ်သေ’တေ၊ ဢိၻ်ꩪိမၼ်တေႃ ယသသ်သိၼေႃ။
ၵႃꩮၵၺ်ၸႃ မႁႃꧤိသ်မႃ၊ ဢသုရႃ ၻႃၼဝေꧠသႃ။
ဝေပၸိတ်တိ သုၸိတ်တိ ၸ၊ ပႁႃရႃၻေႃ ၼမုၸီ သႁ။
သတၺ်ၸ ၿလိပုတ်တႃၼံ၊ သၿ်ၿေ ဝေရေႃၸၼႃမၵႃ။
သၼ်ၼယ်ႁိတွႃ ၿလိသေၼံ၊ ရႃႁု ꩡၻ်ၻ’ မုပႃၷမုံ။
သမယေႃ ၻႃၼိ ꧤၻ်ၻၼ်တေ၊ ꧤိၵ်ၶူၼံ သမိတိံ ဝၼံ။

ဢႃၵႃသꩦ်ꩧၻေဝတႃၵꧣ်ꩨ
၂၈။ ဢႃပေႃ ၸ ၻေဝႃ ပထဝီ၊ တေꩡေႃ ဝႃယေႃ တၻႃၷမုံ။
ဝရုꧣႃ ဝႃရꧣႃ ၻေဝႃ၊ သေႃမေႃ ၸ ယသသႃ သႁ။
မဵတ်တႃ ၵရုꧣႃ ၵႃယိၵႃ၊ ဢႃၷုံ “ၻေဝႃ” ယသသ်သိၼေႃ။
ၻသေ’ တေ ၻသꩪႃ ၵႃယႃ၊ သၿ်ၿေ ၼႃၼတ်တဝꧣ်ꧣိၼေႃ။
ဢိၻ်ꩪိမၼ်တေႃ ꩡုတိမၼ်တေႃ၊ ဝꧣ်ꧣဝၼ်တေႃ ယသသ်သိၼေႃ။
မေႃၻမႃၼႃ ဢꧤိၵ်ၵႃမုံ၊ ꧤိၵ်ၶူၼံ သမိတိံ ဝၼံ။

၂၉။ ဝေꧣ်ꩨုၻေဝႃ သႁလိ ၸ၊ ဢသမႃ ၸ ၻုဝေ ယမႃ။
ၸၼ်ၻသ်သူပၼိသႃ ၻေဝႃ၊ ၸၼ်ၻမႃၷုံ ပုရၵ်ၶတွႃ။
သူရိယသ်သူပၼိသႃ ၻေဝႃ၊ သူရိယမႃၷုံ ပုရၵ်ၶတွႃ။
ၼၵ်ၶတ်တႃၼိ ပုရၵ်ၶတႂႃ၊ ဢႃၷုံ မၼ်ၻဝလႃႁၵႃ။
ဝသူၼံ ဝႃသဝေႃ သေꩦ်ꩧေႃ၊ သၵ်ၵေႃပႃၷႃ ပုရိၼ်ၻၻေႃ။
ၻသေ’တေ ၻသꩪႃ ၵႃယႃ၊ သၿ်ၿေ ၼႃၼတ်တဝꧣ်ꧣိၼေႃ။
ဢိၻ်ꩪိမၼ်တေႃ ꩡုတိမၼ်တေႃ၊ ဝꧣ်ꧣဝၼ်တေႃ ယသသ်သိၼေႃ။
မေႃၻမႃၼႃ ဢꧤိၵ်ၵႃမုံ၊ ꧤိၵ်ၶူၼံ သမိတိံ ဝၼံ။

၃၀။ ဢထႃၷုံ သႁꧤူ ၻေဝႃ၊ ꩡလ’မၷ်ၷိ သိၶႃရိဝ။
ဢရိꩦ်ꩧၵႃ ၸ ရေႃꩡႃ ၸ၊ ဢုမႃပုပ်ၽၼိꧤႃသိၼေႃ။
ဝရုꧣႃ သႁꩪမ်မႃ ၸ၊ ဢၸ်ၸုတႃ ၸ ဢၼေꩡၵႃ။
သူလေယျရုၸိရႃ ဢႃၷုံ၊ ဢႃၷုံ ဝႃသဝၼေသိၼေႃ။
ၻသေတေ ၻသꩪႃ ၵႃယႃ၊ သၿ်ၿေ ၼႃၼတ်တဝꧣ်ꧣိၼေႃ။
ဢိၻ်ꩪိမၼ်တေႃ ꩡုတိမၼ်တေႃ၊ ဝꧣ်ꧣဝၼ်တေႃ ယသသ်သိၼေႃ။
မေႃၻမႃၼႃ ဢꧤိၵ်ၵႃမုံ၊ ꧤိၵ်ၶူၼံ သမိတိံ ဝၼံ။

၃၁။ သမႃၼႃ မႁႃသမၼႃ၊ မႃၼုသႃ မႃၼုသုတ်တမႃ။
ၶိꩨ်ꩨႃပၻေႃသိၵႃ ဢႃၷုံ၊ ဢႃၷုံ မၼေႃပၻေႃသိၵႃ။
ဢထႃၷုံ ႁရယေႃ ၻေဝႃ၊ ယေ ၸ လေႃႁိတဝႃသိၼေႃ။
ပႃရၷႃ မႁႃပႃရၷႃ၊ ဢႃၷုံ ၻေဝႃ ယသသ်သိၼေႃ။
ၻသေ’တေ ၻသꩪႃ ၵႃယႃ၊ သၿ်ၿေၼႃၼတ်တဝꧣ်ꧣိၼေႃ။
ဢိၻ်ꩪိမၼ်တေႃ ꩡုတိမၼ်တေႃ၊ ဝꧣ်ꧣဝၼ်တေႃ ယသသ်သိၼေႃ။
မေႃၻမႃၼႃ ဢꧤိၵ်ၵႃမုံ၊ ꧤိၵ်ၶူၼံ သမိတိံ ဝၼံ။

၃၃။ သုၵ်ၵႃ ၵရမ်ꧤႃ ဢရုꧣႃ၊ ဢႃၷုံ ဝေꧠၼသႃ သႁ။
ဢေႃၻႃတၷယ်ႁႃ ပႃမေႃၵ်ၶႃ၊ ဢႃၷုံ ၻေဝႃ ဝိၸၵ်ၶꧣႃ။
သၻႃမတ်တႃ ႁႃရၷꩡႃ၊ မိသ်သၵႃ ၸ ယသသ်သိၼေႃ။
ထၼယံ ဢႃၷ ပꩡ်ꩡုၼ်ၼေႃ၊ ယေႃ ၻိသႃ ဢꧤိဝသ်သတိ။
ၻသေ’တေ ၻသꩪႃ ၵႃယႃ၊ သၿ်ၿေ ၼႃၼတ်တဝꧣ်ꧣိၼေႃ။
ဢိၻ်ꩪိမၼ်တေႃ ꩡုတိမၼ်တေႃ၊ ဝꧣ်ꧣဝၼ်တေႃ ယသသ်သိၼေႃ။
မေႃၻမႃၼႃ ဢꧤိၵ်ၵႃမုံ၊ ꧤိၵ်ၶူၼံ သမိတိံ ဝၼံ။

၃၄။ ၶေမိယႃ တုသိတႃ ယႃမႃ၊ ၵꩦ်ꩧၵႃ ၸ ယသသ်သိၼေႃ။
လမ်ၿီတၵႃ လႃမသေꩦ်ꩧႃ၊ ꩡေႃတိၼႃမႃ ၸ ဢႃသဝႃ။
ၼိမ်မႃၼရတိၼေႃ ဢႃၷုံ၊ ဢထႃၷုံ ပရၼိမ်မိတႃ။
ၻသေ’တေ ၻသꩪႃ ၵႃယႃ၊ သၿ်ၿေ ၼႃၼတ်တဝꧣ်ꧣိၼေႃ။
ဢိၻ်ꩪိမၼ်တေႃ ꩡုတိမၼ်တေႃ၊ ဝꧣ်ꧣဝၼ်တေႃ ယသသ်သိၼေႃ။
မေႃၻမႃၼႃ ဢꧤိၵ်ၵႃမုံ၊ ꧤိၵ်ၶူၼံ သမိတိံ ဝၼံ။

၃၅။ သꩦ်ꩧေတေ ၻေဝၼိၵႃယႃ၊ သၿ်ၿေ ၼႃၼတ်တဝꧣ်ꧣိၼေႃ။
ၼႃမၼႂယေၼ ဢႃၷၸ်ꧡုံ၊ ယေ ၸၺ်ၺေ သၻိသႃ သႁ။
ပဝုꩦ်ꩧꩡႃတိမၶိလံ၊ ဢေႃꧠတိꧣ်ꧣမၼႃသဝံ။
ၻၵ်ၶေမေႃꧠတရံ ၼႃၷံ၊ ၸၼ်ၻံဝ ဢသိတႃတိၷံ။

ၿြႁ်မၵꧣ်ꩨ
၃၆။ သုၿြႁ်မႃ ပရမတ်တေႃ ၸ၊ ပုတ်တႃ ဢိၻ်ꩪိမတေႃ သႁ။
သၼင်ၵုမႃရေႃ တိသ်သေႃ ၸ၊ သေႃပႃၷ သမိတိံ ဝၼံ။

၃၇။ သႁသ်သံ ၿြႁ်မလေႃၵႃၼံ၊ မႁႃၿြႁ်မႃꧤိတိꩦ်ꩧတိ။
ဢုပပၼ်ၼေႃ ꩡုတိမၼ်တေႃ၊ ꧤိသ်မႃၵႃယေႃ ယသသ်သိသေႃ။
ၻသေတ်ထ ဢိသ်သရႃ ဢႃၷုံ၊ ပၸ်ၸေၵဝသဝတ်တိၼေႃ။
တေသၺ်ၸ မꩡ်ꧢတေႃ ဢႃၷ၊ ႁႃရိတေႃ ပရိဝႃရိတေႃ။

၃၈။ တေ ၸ သၿ်ၿေ ဢꧤိၵ်ၵၼ်တေ၊ သဢိၼ်ၻေ ၻေဝေ သၿြႁ်မၵေ။
မႃရသေၼႃ ဢꧤိၵ်ၵႃမိ၊ ပသ်သ ၵꧣ်ႁသ်သ မၼ်ၻိယံ။
ဢေထ ၷꧣ်ႁထ ၿၼ်ꩪထ၊ ရႃၷေၼ ၿၻ်ꩪ’မတ်ထု ဝေႃ။
သမၼ်တႃ ပရိဝႃရေထ၊ မႃ ဝေႃ မုၺ်ၸိတ်တ ၵေႃၸိ ၼံ။
ဢိတိ တတ်ထ မႁႃသေၼေႃ၊ ၵꧣ်ႁေႃ သေၼံ ဢပေသယိ။
ပႃꧣိၼႃ တလ’မႃႁၸ်ၸ၊ သရံ ၵတႂႃၼ ꧤေရဝံ။
ယထႃ ပႃဝုသ်သၵေႃ မေꧠေႃ၊ ထၼယၼ်တေႃ သဝိꩡ်ꩡုၵေႃ၊
တၻႃ သေႃ ပၸ်ၸုၻႃဝတ်တိ၊ သင်ၵုၻ်ꩪေႃ ဢသယံဝသေ။

၃၉။ တၺ်ၸ သၿ်ၿံ ဢꧤိၺ်ၺႃယ၊ ဝဝတ်ထိတႂႃၼ ၸၵ်ၶုမႃ။
တတေႃ ဢႃမၼ်တယီ သတ်ထႃ၊ သႃဝၵေ သႃသၼေ ရတေ။
မႃရသေၼႃ ဢꧤိၵ်ၵၼ်တႃ၊ တေ ဝိꩡႃၼႃထ ꧤိၵ်ၶဝေႃ။
တေ ၸ ဢႃတပ်ပ’မၵရုံ၊ သုတွႃ ၿုၻ်ꩪသ်သ သႃသၼံ။
ဝီတရႃၷေႁိ ပၵ်ၵႃမုံ၊ ၼေ’သံ လေႃမႃပိ ဢိၺ်ၸယုံ။

၃၉။ သၿ်ၿေ ဝိꩡိတသင်ၷႃမႃ၊ ꧤယႃတီတႃ ယသသ်သိၼေႃ။
မေႃၻၼ်တိ သႁ ꧤူတေႁိ၊ သႃဝၵႃ တေ ꩡၼေသုတႃတိ။